钦定古今图书集成/理学汇编/学行典/第057卷 > 礼记 > 《礼运》
## 钦定古今图书集成/理学汇编/学行典/第057卷 > 礼记 > 《礼运》

陈义以《种之》。

〈陈注〉《义》者，人情之裁制，随事制宜而时措之，如随田之宜而种所当种也。

义者，艺之分，仁之节也。协于艺，讲于仁，得之者彊？

〈陈注〉《艺》以事言，仁以心言。事之处于外者，以义为分限之宜；心之发于内者，以义为品节之制；协于艺者，合于事理之宜也。讲于仁者，商度其爱心之亲疏厚薄，而协合乎行事之大小轻重，一以义为之裁制焉。“上好义，则民莫敢不服，故得义者彊。”